PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 16.01.2001

Nr. 378

A V I Z

asupra proiectului de Lege pentru modificarea şi 

completarea Legii nr.64/1991 privind brevetele de invenţie.



În conformitate cu prevederile art.86 şi  din Regulamentul Camerei Deputaţilor, Comisia juridică, de disciplină  şi imunităţi a fost sesizată spre dezbatere şi avizare, cu proiectul de Lege pentru modificarea şi completarea Legii nr.64/1991 privind brevetele de invenţie, trimis cu adresa nr.378 din 5 septembrie 2000, înregistrată sub nr.868/XVIII/11 din 6 septembrie 2000.



Conform prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege menţionat mai sus, în şedinţa din 16.01.2001.



Din expunerea de motive rezultă necesitatea armonizării legislaţiei privind activitatea de protecţie a invenţiilor cu legislaţia europeană, care să permită îndeplinirea de către România a cerinţei de aderare la  Convenţia Brevetului European şi a celor impuse de viitoarea aderare la Uniunea Europeană.



Modificările, de ordin intern, aduse prin prezenta lege, nu modifică esenţa procedurii de acordare a brevetelor de invenţie.



Cu adresa nr.625/10.06.2000 Consiliul Legislativ a avizat favorabil proiectul de lege



Ca urmare a dezbaterilor, faţă de cele  constatate mai sus, membrii comisiei, cu majoritate de voturi au hotărât, avizarea favorabilă a proiectului de lege.



Faţă de obiectul şi conţinutul său, proiectul de lege face parte din categoria legilor ordinare.



PREŞEDINTE,                                SECRETAR,

                   Ionel OLTEANU                       Carmen DUMITRIU

Consilier

 Panoviciu Georgeta

